laion/Wikipedia-Exotic huggingface dataset:
הגברת עם הקמליות

הגברת עם הקמליות (בצרפתית: La Dame aux camélias) הוא הרומן המפורסם ביותר שכתב אלכסנדר דיומא הבן, שיצא לאור בשנת 1848. הרומן התבסס על פרשת אהבים של דיומא הבן עם הקורטיזנה מרי דופלסי (Duplessis) בשנת 1844. דופלסי הייתה במקור נערה ענייה בשם אלפונסין פלסי מכפר באזור נורמנדי שהגיעה לפריז בגיל חמש עשרה והפכה תוך זמן קצר לזונת צמרת. היא שינתה את שמה, למדה קרוא וכתוב ושיעורי פסנתר, והייתה מבקרת תכופות בבית האופרה של פריז ובהצגות בכורה בתיאטרון. את דיומא הבן פגשה כאשר שניהם היו בני עשרים. דופלסי מתה משחפת בשנת 1847, בהיותה בת 23, זמן קצר לאחר פרידתם, לא לפני שהייתה מעורבת בפרשה דומה עם המלחין פרנץ ליסט. שמו של הרומן נגזר מהעובדה שדיופלסי נהגה להתהלך בציבור כשזר של פרחי קמליה בצבע לבן צמוד לגופה, במשך 25 ימים בחודש, ובצבע אדום ביתר ימי החודש. בפתח הספר מדגיש הסופר כי מדובר בסיפור אמיתי, וכי כל הדמויות בסיפור, להוציא מרגריט, עדיין בחיים. הספר טומן בחובו ביקורת חברתית נוקבת, בעיקר כלפי דחייתה של מרגריט, זונת הצמרת, על ידי משפחתו של ארמן, הצעיר המאוהב. על רקע חיי הלילה של פריז במאה התשע-עשרה נפגשים הקורטיזנה מרגריט גוטייה, יצאנית צמרת במקצועה, החיה חיי הוללות על חשבון מאהביה העשירים, וארמן דובאל, צעיר בן טובים ממשפחה בורגנית, והופכים לזוג אוהבים. ארמן, שסיים לימודי משפטים, אינו עובד למחייתו אלא חי מקצבה שמעניק לו אביו. גוטייה חולה בשחפת, ולמרות זאת ארמן המאוהב מצליח לשכנע אותה לנטוש את חיי ההוללות ולחיות איתו. בשלב מסוים מתערב בנעשה אביו של ארמן. הוא מנסה לשכנע את בנו לנטוש את אהובתו, למען כבוד המשפחה. משנכשל, בא האב לדבר על לבה של גוטייה ומשכנעה כי לטובת אהובה הצעיר עדיף שייפרדו. בצל הפרידה מאהובה גוססת גוטייה ממחלתה. הרומן עובד על ידי דיומא למחזה מצליח בשם זהה שעלה על בימת התיאטרון רק ב-1852, בשל בעיות צנזורה. מאוחר יותר כתב המלחין ג'וזפה ורדי את האופרה "לה טרוויאטה" בהתבסס על עלילתו. "הגברת עם הקמליות" עובדה לא רק למחזה, בלט ואופרה פופולריים, אלא גם לקולנוע ולטלוויזיה. בקולנוע הופיעו בתפקיד גוטייה השחקניות שרה ברנאר (בסרט צרפתי בשם זה מ-1911) וגרטה גרבו (בסרט "קאמיל" ב-1936), ושחקניות רבות אחרות. הספר תורגם מצרפתית לעשרות שפות. בעברית הופיעו התרגומים הבאים : על ידי אריה ענבי, הוצאת נקודים תל אביב, 156 עמודים, 1949 על ידי קרלה פרלשטיין, הוצאת כנרת רמת גן, 189 עמודים, 1985 על ידי אירית עקרבי, הספריה החדשה, הוצאת הקיבוץ המאוחד / ספרי סימן קריאה, 252 עמודים, 2002 הספר הופיע גם בשנת 1904 בניו יורק בתרגום ליידיש ("דיא קאמעליענדאמע"), ובשנת 1922 הופיע בסלוניקי בתרגום ללדינו ("לה דאמה אלאס קאמילייאס"). מרי דיופלסי - סיפורה של קורטיזנה באתר של הוצאת ענבר
איבו

איבו אלורי מקרמרטין (צרפתית: Yves Hélory de Kermartin, ידוע גם בשמו הברטוני אֵרוואן, Erwann Helouri a Gervarzhin; ‏17 באוקטובר 1253 – 19 במאי 1303) הוא קדוש נוצרי ומגינם של עורכי דין וילדים נטושים; בנוסף, הוא גם הקדוש המגן של ברטאן. יום חגו הוא 19 במאי. ביחד עם הרבאוס נחשב לקדוש האהוד באזור ברטאן. איבו נולד בקֵרמרטן, אחוזה קטנה ליד טרגייה (Tréguier) שבברטאן. הוא היה עורך דין וכומר. התחנך באוניברסיטת פריז ובאורליאן, ומאוחר יותר הצטרף ככל הנראה למסדר פרנציסקני. הוא נפטר בברטאן לאחר חיים רצופי עבודה קשה וצומות, ובשנת 1347 קודש בידי האפיפיור קלמנס השישי. מדיה וקבצים בנושא איבו בוויקישיתוף ערך זה הוא קצרמר בנושא קדושים נוצרים ובנושא אנשי דת נוצרים. אתם מוזמנים לתרום לוויקיפדיה ולהרחיב אותו.
The Noise

The Noise (בעברית: הרעש) הוא אלבום משנת 1993 של היוצר הבריטי פיטר האמיל. האלבום, כפי ששמו מעיד עליו, ניחן בצליל קצבי וקופצני, בניגוד בולט לרוב יצירתו של האמיל בשנות ה-90. נושאי האלבום מגוונים. שיר הנושא מהווה מחוות אהבה של האמיל ל"רעש" מוזיקת נעוריו, כפי שביטא מילולית בראיונות רבים. Celebrity Kissing מצר בטון מבודח למדי על תופעת הידוענים, והשיר האחרון - Primo on the Parapet - מספר על פרימו לוי ומסיים בהפצרה לא לשכוח את זכר השואה. "A Kick to Kill the Kiss" "Like a Shot, the Entertainer" "The Noise" "Celebrity Kissing" "Where the Mouth Is" "The Great European Department Store" "Planet Coventry" "Primo on the Parapet" מידע על האלבום The Noise באתר MusicBrainz מידע על האלבום The Noise באתר AllMusic האלבום The Noise באתר Discogs האלבום The Noise באתר ספוטיפיי
זחל (פירושונים)

האם התכוונתם ל... זחל - אחד משלבי החיים של החרקים, ראו בערך פגית זחל אמיתי – אחד משלבי החיים של פרפראים מזקו"ם (ראשי תיבות: "מערכת זחלים, קפיצים ומרכובים") – זחל, במיוחד זה של רכב קרבי משוריין, כגון טנקים, נגמ"שים ותותחים מתנייעים, או ציוד מכני הנדסי כגון דחפורים זחל"ם (ראשי תיבות: "זחלי למחצה") – כלי רכב המונע בידי זוג גלגלים בחזית להיגוי ומזקו"ם בירכתיים להנעת הרכב קטרפילר (Caterpillar Inc) – חברה אמריקנית גדולה, העוסקת בייצור מנועים וציוד מכני הנדסי הזחל (אליס בארץ הפלאות) – דמות בדיונית המופיעה בכתבי לואיס קרול זחל (סדרת טלוויזיה) – סדרת טלוויזיה דרום-קוריאנית
ארקול פלוראנס

אנטואן אֶרקוּל רומואלד פלוראנס (בצרפתית: Antoine Hercule Romuald Florence;‏ 26 בפברואר 1804, ניס – 27 במרץ 1879) היה אמן, ממציא וקרטוגרף צרפתי שחי ועבד בברזיל. פלוראנס הגיע לברזיל עם הנטורליסט הגרמני ברון גיאורג פון לנסדורף (אנ') (1774–1852) כדי לתעד את אנשי האזור ואת סביבתם הטבעית. בתום עבודת משלחת הסיור התיישב במקום נידח בפרובינציה של סאו פאולו, שם צייר פורטרטים ונופים. בשנת 1830, בעת שניסה להוציא לאור ספר העוסק בתיווי של צלילי חיות ("zoophonia"), התייאש מהיעדרן של חנויות דפוס במרחק סביר, והמציא שיטות דפוס עצמאיות, שאותן כינה polygraphie (כתיבה מרובה). זמן קצר לאחר מכן הגה פלוראנס את המצאת הצילום, לאחר שהבחין בכך שחומרים מסוימים דוהים בעת שהם נחשפים לאור. בסיועם של רוקחים מקומיים ערך פלוראנס ניסויים עם קמרה אובסקורה, כדי לראות אם יצליח לקבע את הדימויים הנוצרים בגבה. לאחר שנכשל בניסויים אלו, פנה פלוראנס לבחון את הפוטנציאל של לוחות דפוס מזכוכית שצופו בתערובת של גומי ערבי ופיח. הוא צייר עיצובים על גבי הזכוכית ואז הניח אותה על נייר שהפך לרגיש לאור לאחר שצופה בכסף כלורי. הנייר התכהה בעת שנחשף לאור. את רגישות הנייר לאור ניתן היה לעצור בעזרת תמיסת אמוניה. בשנת 1832 טבע פלוראנס את השם photographie (רישום-אור) כדי לתאר את הטכניקה שפיתח – שנים לפני שהשם הפך לכינוי המקובל של התהליך. כששיטת הצילום של לואי ז'אק מנדה דאגר פורסמה ב-1839, הבין פלוראנס ששיטתו מוצלחת פחות והצהיר: "לא אריב עם איש על המצאתו... משום ששני אנשים יכולים לחשוב על אותו רעיון". Viagem Fluvial do Tietê ao Amazonas. Hércules Florence, Brazilian edition with translation by Francisco Álvares Machado and Vasconcellos Florence, Museu de Arte de São Paulo Assis Chateaubriand, 1977. Vieillard, J.: A Zoophonia de Hercule Florence. Editora da Universidade de Mato Grosso, Cuiabá, 1993. William Luret: "Les trois vies d'Hercule Florence", Éditions JC Lattès, Paris 2001. מדיה וקבצים בנושא ארקול פלוראנס בוויקישיתוף הרקול פלוראנס באתר תיאטרון הצילום והתמונות של ניס צרפת
Roaring Forties

Roaring Forties הוא אלבום משנת 1994 של היוצר הבריטי פיטר האמיל. שם האלבום הוא משחק מילים כפול. מחד שם האלבום מתייחס לשיר Pushing Thirty מהאלבום The Future Now. מאידך Roaring Forties בסלנג ימאים פירושו אזורי האוקיינוס שבין קו רוחב 40 ל-50, שידועים במימהם הסוערים. מכאן ומכאן, איפה, מתייחס האלבום לשנות ה-40 בחייו של האמיל. באופן הולם, באלבום ישנן לא מעט התייחסויות "ימיות", והשימוש באלגוריה שמדמה אדם המשתדל לנהל את חייו לנווט של ספינה שכיח. באלבום מופיעה יצירה ארוכה המחולקת לתת פרקים בשם Headlong Stretch, הדנה בתובנות הנגזרות ממבט לאחור בחיים, ובפרט הרהור ב"חיים אלטרנטיביים" שהיו יכולים להיות אילו החלטנו או פעלנו אחרת בעבר: רק במבט לאחור אנו יכולים לראות את שעשינו; רק במבט לאחור אנו מבינים היכן אנו עומדים שיר הסיום הוא בלדה שמסכמת את החיים כמסע ימי, עתיר סערות לא צפויות ומשברים, ומטיף לאופטימיות וקבלת הקושי בחיים כתרומה לאדם: כל טקסי המעבר מחזקים אותנו "Sharply Unclear" "The Gift Of Fire" "You Can't Want What You Always Get" "A Headlong Stretch" "Your Tall Ship" מידע על האלבום Roaring Forties באתר MusicBrainz מידע על האלבום Roaring Forties באתר AllMusic האלבום Roaring Forties באתר Discogs
סקולארי

האם התכוונתם ל... לואיס פליפה סקולארי – מאמן כדורגל ברזילאי סקולארי - מילה לועזית שפירושה "חילוני"; מלטינית: saecularis
המועצה היהודית הדמוקרטית הלאומית

המועצה היהודית הדמוקרטית הלאומית (באנגלית: National Jewish Democratic Council,‏ NJDC) הייתה קבוצה יהודית בתוך המפלגה הדמוקרטית בארצות הברית, בין ב-1990-2016 אשר היוותה את "הקול הלאומי של היהודים הדמוקרטים" בארצות הברית בתוך המפלגה הדמוקרטית וכדברי הקבוצה, שמה למטרה את נושא "הפרדת דת ומדינה (נושא רגיש ליהודים שחיים במיעוט בקרב רוב לא יהודי), יחסי ארצות הברית–ישראל איתנים וחופש הפריון". מנכ"ל הקבוצה בעבר אירה פורמן, טען לא פעם כי הקבוצה "משקפת את הערכים והאספירציות של היהודים האמריקאים. המפלגה הדמוקרטית במיטבה, מגשימה חלק מהנבואה המסורתית שלנו (כיהודים) לעשיית צדק ויצירת עולם טוב יותר". בנושאי פנים, פורמן הדגיש כי היהודים האמריקאים, באופן גורף, מסכימים עם עמדות המפלגה הדמוקרטית (בניגוד למדיניות חוץ חזקה, אותה נוטה לשקף המפלגה הרפובליקנית), ואכן ההיסטוריה של היהודים מצביעה על כך שבאופן מסורתי היהודים מצביעים ברוב גדול של כשני שלישים (ומעלה) למפלגה הדמוקרטית (מלבד הנשיא רונלד רייגן שזכה ל-39% מהקולות [1], וג'ורג' ווקר בוש שזכה לאחוז דומה בבחירות בשנת 2004. היו שחשבו שהמועמד הרפובליקני ג'ון מקיין יקבל מספר קרוב לזה של רייגן[2], אולם בסוף זכה לכ-20% בלבד. עם תקציב קטן בהרבה מזה של "קואליציית היהודים הרפובליקנים", קבוצה דומה אשר מייצגת את הקול היהודי בקרב המפלגה הרפובליקנית, ל-NJDC ישנם רק שני משרדים בניו יורק ושיקגו והם מסתמכים הרבה על רשת קשרים פנים-קהילתית בקהילה היהודית, מתנדבים ואימיילים, על מנת להפיץ את המסר שלהם על המועמדים הדמוקרטים שבהם הם תומכים. המצע של קבוצה זו כלל לדבריהם, "חינוך הבוחר היהודי בדבר השוני בין המועמדים הדמוקרטים לרפובליקנים הרצים למשרות ציבוריות, דרך החדשות וחוברות מדריך לבוחר". לטענתם, "ה-NJDC הפיצה למעלה מ-250,000 חוברות מידע לבתי אב יהודים בסיבובי בחירות האחרונות". כמו כן נאמר מטעם הקבוצה כי מטרתם היא "עדכון מועמדים הרצים למשרה ציבורית בנוגע לצורך להתייחס ולתמוך בנושאים הנוגעים לקהילה היהודית. קידום האידיאלים היהודים והדמוקרטים בגבעת הקפיטול (היכן שנמצא הקונגרס האמריקאי) ובתקשורת הן היהודית והן הארצית". עוד נאמר כי הם "נלחמים באג'נדה של הימין הרדיקלי בכל פינה דרך מחקר ודוחות, קידום תנועות שורשיות, עבודה מול מחוקקים בוושינגטון וחינוך עיתנאים". הם מעודדים, לטענתם, "מעורבות וטיפוח של דור חדש של מנהיגים יהודים דמוקרטים, על ידי הכפלת התוכנית הוושינגטונית, המוצלחת מאוד, להנהגה יהודית צעירה, בערים גדולות נוספות, כולל ניו יורק, בוסטון, לוס אנג'לס קליבלנד ודרום פלורידה". בנוסף הם שמים דגש על "הרחבת המודעות היהודית בנושאי חקיקה קריטיים (לקהילה היהודית) דרך פרסומים דו שבועיים ורבעוניים, כמו גם דיוני שולחן עגול ופורומים לדיונים בנושאי פנים הכוללים השתתפות של מנהיגים הן מהרשות המחוקקת והמבצעת". פרויקט NJDC למנהיגות צעירה החל ב-1998 וגייס מנהיגים יהודים דמוקרטים צעירים. הפרויקט דיווח כיום על כ-1000 יהודים צעירים החברים בפרויקט זה בכל רחבי המדינה. קואליציית היהודים הרפובליקנים אתר האינטרנט הרשמי של המועצה היהודית הדמוקרטית הלאומית (באנגלית)
ונקובר (פירושונים)

האם התכוונתם ל... ונקובר - זן של קנביס רפואי אישים: ג'ורג' ונקובר – קצין בצי הבריטי ומגלה ארצות שחקר את צפון-מערב האוקיינוס השקט ליד חופי אמריקה הצפונית בסוף המאה ה-18 מקומות שנקראו על שמו של ג'ורג' ונקובר: ונקובר (עיר): ונקובר – עיר בדרום-מערב מחוז קולומביה הבריטית שבקנדה ונקובר (וושינגטון) – עיר בגדה הצפונית של נהר קולומביה במדינת וושינגטון שבארצות הברית "מטרו ונקובר" (Metro Vancouver; ‏וגם "המחוז האזורי של ונקובר רבתי", "The Greater Vancouver Regional District") – אחד מתוך 29 המחוזות האזוריים (regional districts) של הפרובינציה הקנדית קולומביה הבריטית (לחצו לצפייה במיקומו בפרובינציה מסומן כמס' 14); העיר הגדולה בו היא ונקובר ומשרדיו המנהליים ממוקמים בעיר ברנבי (Burnaby) צפון ונקובר (עיר) – עיר בת כ-48,000 תושבים (לחצו לצפייה במיקומה במחוז האזורי "מטרו ונקובר" מסומנת באדום) מערב ונקובר – רשות מקומית אזורית (district municipality) (לחצו לצפייה במיקומה ב"מטרו ונקובר" ) האי ונקובר: ונקובר (אי) – אי באוקיינוס השקט, צמוד לחוף הדרום-מערבי של קנדה מושבת האי ונקובר (רשמית נודעה בשם "Island of Vancouver and its Dependencies") – מושבת כתר של צפון אמריקה הבריטית בשנים 1866-1849; בשנת 1866 מוזגה עם מושבת קולומביה הבריטית שהפכה בשנת 1871 לפרובינציה השישית של קנדה – קולומביה הבריטית הר ונקובר: הר ונקובר – הר בגובה של 4,812 מטר בגבול קנדה-ארצות הברית; בקלואן ובפארק הלאומי גליישר ביי הר ונקובר (ניו זילנד) – הר בגובה של 3,309 מ' באלפים הדרומיים של ניו זילנד; הרביעי בגובהו במדינה ונקובר - זן של קנביס רפואי כל הערכים המכילים את "ונקובר" בשמם כל הערכים שמתחילים ב"ונקובר"
הבל (פירושונים)

האם התכוונתם ל... הבל – בנם השני של אדם וחוה, על פי ספר בראשית קין והבל – הסיפור על רציחתו של הבל בידי אחיו קין הבל - מילה נרדפת לאד או לקיטור הבל - דבר שולי, חסר חשיבות או תועלת מבנה הבל – מבנה הנועד לקישוט בלבד סינדרום הבל – תופעה בעופות בה בה פוגע הגוזל הבוגר בצעירים האבל אבל
משתנה RR בנבל

כוכב משתנה מסוג RR בְּנֶבֶל (או בקיצור משתנה RR בְּנֶבֶל, באנגלית: RR Lyrae variable) הוא סוג של כוכבים משתנים בעל מאפיינים הדומים לקפאידיים. מקור השם הוא בכוכב הראשון מסוג זה שהתגלה, RR בנבל. כוכבים אלה משמשים לעיתים קרובות כנרות תקניים למדידת מרחק לצבירים כדוריים וגלקסיות שכנות. משתני RR בנבל הם כוכבים פועמים מהענף האופקי בדיאגרמת הרצשפרונג-ראסל. אלה כוכבים זקנים, הנמצאים בשלב היתוך הליום, ובעלי מסה נמוכה יחסית, כמחצית מזו של השמש. בשלב מוקדם יותר במהלך חייהם הם כנראה איבדו מסה, כך שבמקור היו קצת פחות מסיביים מהשמש, עם מסה של כ-0.8 מסות שמש. מכיוון שהקפאידיים הם כוכבים מסיביים מאוד, כוכבים מסוג RR בנבל הרבה יותר נפוצים מהקפאידיים, אך גם פחות בהירים מהם. בהירות מוחלטת ממוצעת עבור של כוכב מסוג זה היא פי 40 או 50 מהשמש. זמן מחזור הפעימה שלהם הוא קצר יחסית, לרוב בתחום של 12-24 שעות. מחלקים את משתני RR בנבל לשלוש קבוצות עיקריות: RRab RRc - בעלי מחזורים קצרים ועקומת אור שונה RRd - בעלי מחזור כפול - ראשי ומשני. קשר בין אורך מחזור הפעימה והבהירות המוחלטת של כוכבים מסוג RR בנבל הופך אותם לנרות תקניים טובים עבור מדידת מרחקים לעצמים קרובים יחסית, במיוחד בתוך שביל החלב (השימוש עבור מרחקים גדולים מוגבל על ידי בהירותם). כמו כן, יש למשתני RR בנבל שימוש נרחב בחקירת צבירי כוכבים כדוריים, כיוון שהם נפוצים בצבירים אלה. מסיבה זו גם נקראו כוכבים אלה בעבר "משתני צבירים". מדיה וקבצים בנושא משתנה RR בנבל בוויקישיתוף משתנה RR בנבל, באתר אנציקלופדיה בריטניקה (באנגלית) ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
מוות (פירושונים)

מוות הוא מצב שבו גוף חי חדל לחיות. האם התכוונתם ל... מוות מוחי – מוות מוחלט ובלתי הפיך של גזע המוח חוויית סף מוות – חוויה שעליה מספר לעיתים מי שמת מוות קליני וחזר לחיים עונש מוות בתרבות: האנשה של המוות – מלאך המוות עולם המתים – עולם על-טבעי השייך למתים מוות (עולם הדיסק) – דמות קבועה בסדרת ספרי הפנטזיה הפרודית עולם הדיסק של הסופר האנגלי טרי פראצ'ט מקומות ים המוות – ימה מלוחה אליה נשפך נהר הירדן דרך המוות – כביש הררי בבוליביה ד"ר מוות
הרעם, תבונה מושלמת

"הרעם", המכונה גם "תבונה מושלמת", היא פואמה שנתגלתה בין כתבי היד הגנוסטיים בנגע חמאדי שבמצרים בשנת 1945. הפואמה כתובה כמונולוג חידתי מתמשך, שבו מגוללת הדוברת־הגואלת סדרה של אמירות פרדוקסליות באשר לטבע האלוהות הנשית. היגדים פרדוקסליים אלה מזכירים את חידות הזהות של יוון העתיקה – צורה פיוטית שהייתה נפוצה באזור הים התיכון. זמן חיבורהּ של הפואמה אינו ידוע, אך יש הסכמה על כך שבמקור היא נכתבה ביוונית, אם כי עד לימינו אנו שרדה רק גרסה קופטית בספריית נגע חמאדי. פרופ' אן מקגווייר (McGuire) מקולג' האברפורד בפנסילבניה כותבת כי הפואמה "קיימת רק בגרסה הקופטית שנמצאה בנגע חמאדי (NHC VI 2:13, 1-21 ,32). אין יודעים את זהות מחברהּ או את תאריך ומקום יצירתהּ, אך מתקבל על הדעת כי נוצרה באלכסנדריה בסביבות המאה ה-2 או ה-3. מכל מקום, ברור כי הטקסט נכתב במקור ביוונית לפני אמצע המאה ה-4, שאז בערך נוצר כתב היד הקופטי". כיום שמור כתב היד במוזיאון הקופטי שבקהיר. היצירה בכללותה כתובה כפואמה בסטרופות (כעין בתים) מקבילות, וניתן לשער כי המחבר שאב השראה מן האָרֶטָלוגיות (אנ') (סוג של המנונות) לאלה המצרית איזיס או מספרות החוכמה היהודית, שגם בהן פורטת ישות שמימית נשית (איזיס או החוכמה, בהתאמה) את מעלותיה בלשון מונולוגית. ייתכן כי החידות שבפואמה נשענות על מיתוס גנוסטי קלאסי, כמו זה המופיע באפוקריפון של יוחנן. ג'ורג' ו' מקריי (MacRae)‏, הרעם, תבונה מושלמת (תרגום הטקסט המלא), בתוך: James M. Robinson (ed.), The Nag Hammadi Library, San Francisco: HarperCollins, 1990. מובא באתר "The Gnostic Sociey Library" (באנגלית) אן מקגוויר, הרעם, תבונה מושלמת (תרגום הטקסט המלא והערות), Diotima,‏ 2000. (באנגלית) כרמית מזרחי, הרעם: שורות נבחרות מכתבי נג' חמדי – תרגום עברי לשורות נבחרות מתוך "הרעם, תבונה מושלמת", פואמה גנוסטית לסופיה, האלוהות הנשית, באתר "כישופים: הקדרה המבעבעת" Anne McGuire (translation and notes), The Thunder: Perfect Mind, Diotima, 2000. ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
דגבואדזה

דגֶבּוּאדזֶה (בגאורגית: დგებუაძე) הייתה משפחת אצולה גאורגית מסמגרלו. בשנת 1804 בהחלטת פאבל ציציאנוב השליטה באזור שכיום מהווה נפת מרטווילי העוברה לנציגי משפחת. בשנת 1903 התקבלה המשפחה לאצולה הנסיכית של האימפריה הרוסית ונציגיה קיבלו את התואר קניאז. מדיה וקבצים בנושא דגבואדזה בוויקישיתוף סיריל טואמנוף (1967), "מחקרים בהיסטוריה של הקווקז", עמ' 272 Toumanoff, Cyril, Studies in Christian Caucasian History, Georgetown University Press, 1967, עמ' 272 ערך זה הוא קצרמר בנושא גאורגיה. אתם מוזמנים לתרום לוויקיפדיה ולהרחיב אותו.
אוגדיי חאן

אוגדיי חאן היה בנו השלישי של ג'ינגיס חאן, והח'אן הגדול השני של האימפריה המונגולית. בתקופת שלטונו המשיכה התפשטות המונגולים, ואוגדיי עצמו היה מעורב בכיבוש צפון סין ומרכז אסיה. ייסד ופיתח את חרחורין, בירת האימפריה המונגולית. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. עוד טרם מותו של ג'ינגיס חאן היו בקרב משפחתו שני אחים כטוענים הראשיים לכתר החאן הגדול, גוצ'י וצ'אגאטאי. חילוקי הדעות ביניהם, אשר הובילו אף לנגיעה בנקודה הכואבת בהיסטוריה המונגולית – הטענה לפיה ג'וצ'י הוא ממזר ואינו בנו הביולוגי של ג'ינגיס חאן, איימה לפרק את המשפחה. במצב זה, החליט ג'ינגיס ח'אן כי הפתרון הטוב ביותר הוא שלא לצדד באחד משני בניו המתגוששים, אלא לבחור בשלישי, השלו וטוב המזג אשר מבחינות רבות היווה מועמד פשרה מוסכם על הכול – אוגדיי (טולוי, הבן הרביעי, שימש כעוצר למשך שנתיים לאחר מותו של ג'ינגיס חאן והיה הבן הצעיר ביותר, לכן היה מחוץ לתמונה). בעקבות זאת, לאחר מותו של ג'ינגיס ח'אן כונס קורילטאי בשנת 1229 אשר הכתיר את אוגודיי כח'אן הגדול החדש. בתחום הפנים הנהיג אוגודיי מהפכה זוטא בסדרי החיים המונגולים. עד לתקופה זו המונגולים חיו חיי נוודות, אשר התבטאו בנדידה בלתי פוסקת ברחבי הערבה האירו-אסייתית העצומה. עם עלייתו לשלטון, ביקש אוגודיי לפעול להקמת מוקד ריכוזי אחד לשם שליטה באימפריה כולה – הקמת בירה חדשה. בעוד מדובר במהלך אשר מבחינות רבות נגד את אורח החיים המונגולי באותה תקופה, נדמה כי אוגודיי ביקש להתמודד עם השינויים העצומים שחלו בעקבות פועליו של אביו. בעוד שהאימפריה צמחה לממדים עצומים, וסחורות מוחרמות זרמו מכל רחבי האימפריה, היה צורך בהקמת מנגנון מנהלי אשר יאפשר שליטה אפקטיבית ברחבי האימפריה. לאזור הקמתה של הבירה החדשה נבחר עמק אורחון, אזור קדוש עבור המונגולים השאמניסטים. הקמת הבירה החלה בשנת 1235, כאשר השם שניתן לבירה היה קאראקורום (במונגולית - הרים שחורים). במהלך שלטונו, השלימו המונגולים ב-1234 את הרס שושלת ג'ין, ונאבקו בשושלת סונג ששלטה בדרום סין. ב-1235 פתחו המונגולים, בפיקודו הישיר של החאן, במלחמה לכיבוש סין שנמשכה 45 שנה ונסתיימה בניצחונה של האימפריה. הצבאות המונגוליים שיעבדו את קוריאה וייצבו את שליטתם באיראן. כמו כן התרחבה האימפריה מערבה תחת פיקודו של באטו חאן, וכבשה את הונגריה, רוסיה ופולין. שליטתם של המונגולים באסיה בתקופתו של אוגדיי הובילה ליציבות פוליטית ביבשת והובילה לפתיחתה מחדש של דרך המשי. מותו של אוגדי ב-1241 הובילה לסיומו הבלתי צפוי של הכיבוש המונגולי באירופה. השמועות על מותו הגיעו אל מפקדי הצבא במזרח אירופה, והם מצדם שבו למונגוליה לבחירתו של החאן הבא. בנו גויוק ירש את מקומו, לאחר חמש שנים בהן שלטה אשתו טורגנה חאטון בתור עוצרת. ג'וצ'י צ'אגאטאי חאן טולוי גויוק חאן קאידו מדיה וקבצים בנושא אוגדיי חאן בוויקישיתוף אוגדיי חאן, באתר אנציקלופדיה בריטניקה (באנגלית) אוגדיי חאן, באתר אנציקלופדיית ההיסטוריה העולמית (באנגלית)
סרטי סוני

סרטי סוני (קיצור של סרטי סוני בידור; באנגלית: Sony Pictures Entertainment) היא חברה בת אמריקאית של התאגיד היפני סוני האחראית להפקה והפצה של סדרות טלוויזיה וסרטי קולנוע. מטה החברה שוכן בקולבר סיטי, קליפורניה שבארצות הברית. בשנת 1989, רכשה סוני את חברת ההפקה האמריקאית "Columbia Pictures Entertainment" (סרטי קולומביה, סרטי TriStar כולל בתי קולנוע לואוס ועוד) מחברת קוקה-קולה בסכום של 3.4 מיליארד דולרים. בשנת 1991 שונה שמה של החברה ל-"Sony Pictures Entertainment". על אף המיזוג, החל משנת 1991 כל אחת מהחברות עוסקת בתחום נפרד: סרטי קולומביה מתמקדת בתחום ההפצה וההפקה של סרטי קולנוע, בעוד סרטי TriStar מתמקדת בתחום ההפצה וההפקה של סדרות טלוויזיה. כמו כן, לאורך השנים הוקמו חברות בת רבות נוספות תחת שליטת החברה. בנובמבר 2014 נפלה החברה קורבן למתקפת האקרים, שהביאה לחשיפת מידע חסוי רב ממחשבי החברה. ב-2022 מכרה סוני את אולפני "MGM" (אשר החזיקה בהם מ-2005) לאמזון, בעקבות הפסדים כלכליים עקב תקופת הקורונה. בספטמבר 2024, פורסם כי טוני וינצ'יקרה (אנ'), מנכ"ל ויו"ר החברה, מתפטר מתפקיד המנכ"ל ב-2 בינואר 2025. ראבי אהוג'ה, נשיא וסמנכ"ל התפעול של החברה, יחליף אותו בתפקיד נשיא ומנכ"ל. Columbia TriStar Motion Picture Group סרטי קולומביה Sony Pictures Classics Screen Gems סרטי טריסטאר Columbia Tristar Home Entertainment Sony Pictures Television Group Sony Pictures Television Sony Pictures Television International Sony Pictures Consumer Products Sony Pictures Digital Sony Pictures Imageworks Sony Pictures Animation-חטיבת האנימציה של סרטי סוני Sony Online Entertainment Sony Pictures Digital Networks SPiN APG Wireless Services Group SoapCity Screenblast Digital Studios Division Sony Pictures Studios Post Production Facilities DVD Authoring Center Worldwide Product Fulfillment Sony Pictures Studios (Game Show Network (participation מדיה וקבצים בנושא סרטי סוני בוויקישיתוף אתר האינטרנט הרשמי של סרטי סוני סרטי סוני, ברשת החברתית פייסבוק סרטי סוני, ברשת החברתית אקס (טוויטר) סרטי סוני, ברשת החברתית אינסטגרם סרטי סוני, סרטונים בערוץ היוטיוב סרטי סוני, במסד הנתונים הקולנועיים IMDb (באנגלית) מייקל סיפלי, הניו יורק טיימס, ליו"ר החדש של אולפני סוני יש אפס ימי חסד, באתר הארץ, 21 במאי 2015 Anthony D'Alessandro, Sony Shocker: Tony Vinciquerra Stepping Down As CEO; Ravi Ahuja To Succeed Him, Deadline Hollywood, ‏30 September 2024
בוקה

האם התכוונתם ל... לה בוקה – שכונת עוני בבואנוס איירס בוקה ג'וניורס – מועדון כדורגל ארגנטינאי שהוקם בשכונה בוקה – טשטוש, או מידת איכות הטשטוש, של האזורים בתצלום שאינם בפוקוס בוקה – זר פרחים בוקה גרני – תבלין צרפתי בוקה (גינאה) – עיר בגינאה קרול בוקה – שחקנית ודוגמנית צרפתייה בוקה פייטר – ראפר ישראלי
חור (פירושונים)

האם התכוונתם ל... חוֹר – חסר חומרי המתקיים בעצם מסוים בפיזיקה חור (חשמל) – נושא מטען חשמלי חיובי שנוצר כתוצאה מחוסר באלקטרון חור שחור – גוף אסטרונומי מסיבי שאור אינו יכול להימלט ממנו חור שחור על-מסיבי – חור שחור בעל מסה שנעה בין 100 אלף ל-10 מיליארד מסות שמש חור שחור זעיר – עצם היפותטי בעל נפח תת-פרוטוני חור לבן – באסטרופיזיקה, היפוך הזמן המשוער של חור שחור בכך שהוא פולט חומר ואנרגיה למרחב הסובב אותו חור שחור (ניתוח מתמטי) – חור שחור בתורת היחסות הכללית הוא פתרון של משוואות איינשטיין בריק חור תולעת – תופעה פיזיקלית משוערת המאפשרת מעבר בין שתי נקודות במרחב-זמן כלומר מעבר בין שתי נקודות ביקום התלת-ממדי ואף מסע בזמן החור באוזון – התדלדלות שכבת האוזון באטמוספירה שמעל אנטארקטיקה סרטים בן חור (סרט, 1959) – סרטו של ויליאם ויילר (1959) המבוסס על ספרו של לואיס וולאס, בכיכובם של צ'רלטון הסטון וסטיבן בויד חור בלבנה – סרט סאטירי-אוונגרדי ישראלי משנת 1964, שכתב עמוס קינן וביים אורי זוהר חור בראש – סרט קומדיה משנת 1959 שהופק באולפני יונייטד ארטיסטס שמות חוּר (דמות מקראית) – בנם של כלב בן חצרון ואפרת חור – אחד מחמשת מלכי מדין המוזכרים בתנ"ך בספר במדבר הורוס – אל מצרי, ששמו במצרית עתיקה חור חוֹר אַחַע – הפרעה השני בשושלת הראשונה בתקופה השושלתית הקדומה אליהו בן חור – מאלופי צה"ל במלחמת העצמאות בארט חור – כדורגלן בלגי אחרים חורים – תרבות קדומה שהתקיימה בארץ כנען עששת – "חור" בשן מורין חור – כלי נגינה מונגולי מסורתי ממשפחת כלי הקשת חורי